cyanic-selkie/wikianc huggingface dataset:
Έμβλημα της Θέουτα
Η πόλη ήταν το πρώτο υπερπόντιο έδαφος που κατέλαβε η Πορτογαλία, εγκαινιάζοντας την εποχή των μεγάλων ανακαλύψεων. Έτσι μπορεί κανείς να εξηγήσει την πορτογαλική παρουσία στο εθνόσημο του σημερινού ισπανικού θύλακα.
Το εθνόσημο απαντάται και στη σημαία της Θέουτα.
Εξωτερικοί σύνδεσμοι
Εμβλημα
Συλβέστρος Γκουτσολίνι
Ο Άγιος Συλβέστρος Γκουτσολίνι (1177 - 26 Νοεμβρίου 1267) ήταν Ιταλός Καθολικός ιερέας και ιδρυτής της ομάδας των Συλβεστρίνων. Υπηρέτησε ως κανονικός στο Όζιμο, αλλά η ανάρμοστη συμπεριφορά του επισκόπου της πόλης τον οδήγησε να καταφύγει σε ένα ερημητήριο, προτού ο επίσκοπος τον απομακρύνει από τη θέση του. Παρέμεινε στο ερημητήριό του μέχρι τη στιγμή που αποφάσισε να ιδρύσει μια θρησκευτική σύναξη, βασισμένη στο Τάγμα του Αγίου Βενέδικτου, ύστερα από ένα όνειρο που είχε δει με τον Άγιο Βενέδικτο της Νουρσίας. Το τάγμα του έλαβε έγκριση από τον Πάπα Ιννοκέντιο Δ΄, ο οποίος επέτρεψε την επέκτασή του σε μεγάλες πόλεις της Ιταλίας.
Τη δεκαετία του 1260 έγινε η μακαροποίησή του και αργότερα, το 1598, χαρακτηρίστηκε Άγιος.
Βίος
Διάφοροι μαθητές συνέρρευσαν σε αυτόν αναζητώντας την συμβουλή και βοήθειά του. Η φήμη του μάλιστα ανησύχησε τον Πάπα Γρηγόριο Θ΄, ο οποίος αποφάσισε το 1228 να στείλει τους Δομινικανούς μοναχούς Ρικάρντο και Βοναπάρτη σε αυτόν για να τον εντάξουν στο τάγμα τους. Όμως, ο Συλβέστρος αρνήθηκε να μεταβεί μαζί τους. Ο θρύλος αναφέρει ότι διάφοροι Πατέρες της Εκκλησίας εμφανίστηκαν με οράματα στον Συλβέστρο, ζητώντας του να υιοθετήσει ο καθένας τον κανόνα του. Ο Γκουτσολίνι επέλεξε το 1231, για τον ίδιο και τους οπαδούς του, το Τάγμα του Αγίου Βενέδικτου, έπειτα από ένα όραμα που είχε δει με τον Άγιο Βενέδικτο. Ακολούθως, ίδρυσε το πρώτο μοναστήρι του για Μοντεφάνο, κοντά στο Φαμπριάνο, αφού προηγουμένως είχε αφαιρέσει τα ερείπια ενός πρώην παγανιστικού ναού.
Στις 27 Ιουνίου 1248 έλαβε από τον Πάπα Ιννοκέντιο Δ΄ μια παπική βούλα, με την οποία επιβεβαίωνε ότι το τάγμα του ήταν κανονικό. Μέχρι το θάνατό του ίδρυσε έντεκα μοναστήρια, σύμφωνα με την επιβεβαίωση που του παρείχε η παπική βούλα.
Απεβίωσε στις 26 Νοεμβρίου 1267, λόγω σοβαρού πυρετού. Ο γιατρός Αντρέα τον ταρίχευσε, ενώ το δωμάτιο που βρισκόταν το σώμα του λέγεται ότι ανάβλυζε ένα γλυκό άρωμα. Τα λείψανά του αργότερα τοποθετήθηκαν στην εκκλησία του Μοντεφάνο, στην οποία βρίσκονται ως σήμερα.
Ο απολογισμός των θαυμάτων του και η ανάπτυξη της λατρείας του, οδήγησαν τον Πάπα Κλήμη Δ΄ να προχωρήσει στη μακαροποίηση του Γκουτσολίνι το 1260, ενώ το 1598 ο Πάπας Κλήμης Η΄ ενέκρινε την αγιοποίησή του. Ο Πάπας Λέων ΙΓ΄ συμπεριέλαβε τον Συλβέστρο στο Γενικό Ρωμαϊκό Ημερολόγιο, το 1890, με ημέρα εορτασμού του την 26η Νοεμβρίου.
Παραπομπές
Κατηγορία:Ιταλοί του 13ου αιώνα
Γιάννης Βαρδής
Ο Γιάννης Βαρδής (29 Μαρτίου 1974, Αθήνα) είναι Έλληνας μουσικοσυνθέτης και τραγουδιστής.
Βιογραφία
Ο Γιάννης Βαρδής γεννήθηκε στις 29 Μαρτίου του 1974 στην Αθήνα. Από μικρή ηλικία άρχισε να γράφει δικά του τραγούδια. Έχει σπουδάσει πιάνο. Η πρώτη συμμετοχή του σε δίσκο ήταν στο δίσκο του πατέρα του Αντώνη Βαρδή, "Στην Ελλάς του 2000".
Ο πρώτος του δίσκος κυκλοφόρησε το 1997 με όνομα "Οικογενειακή Υπόθεση", με τέσσερα τραγούδια. Το 1998 κυκλοφόρησε το πρώτο του προσωπικό του άλμπουμ με τίτλο "Άμα δεις τα παιδιά", η ανταπόκριση του νεανικού κοινού ήταν πολύ μαζική. Ο δίσκος έγινε χρυσός από την πρώτη ημέρα και έτσι σημείωσε ρεκόρ. Ένα ακόμα άλμπουμ που εντυπωσίασε με την ερμηνεία του ήταν το "Μοναξιά" που κυκλοφόρησε τον Μάρτιο του 2000. Οι επόμενοι δίσκοι που κυκλοφόρησε ήταν "Υπάρχω και εγώ", "Πες μου τι νιώθεις", ο οποίος έγινε χρυσός, "Επικίνδυνα αγαπάς", "Μετά", "Ο,τι Αγαπήσαμε", "Να ξεκινήσουμε απ΄ την αρχή" και "Στιγμές". Ο δίσκος "Πες μου τι νιώθεις" επανακυκλοφόρησε το 2003 και περιλάμβανε το τραγούδι "Μια στιγμή", με το οποίο διαγωνίσθηκε στα προκριματικά της Eurovision.
Πηγές
Κατηγορία:Έλληνες άνδρες τραγουδιστές Κατηγορία:Έλληνες στιχουργοί Κατηγορία:Έλληνες συνθέτες
487
Η τρέχουσα σελίδα αφορά το έτος 487 κατά το Γρηγοριανό ημερολόγιο
Θάνατοι
Κατηγορία:Έτη
Δημοτικό Στάδιο Καρδίτσας
Η ιστορία του Δημοτικού Σταδίου της Καρδίτσας είναι ταυτόσημη με την ιστορία του ποδοσφαιρικού αθλήματος στην ευρύτερη περιοχή, καθώς αποτελεί τον πιο παλιό αθλητικό χώρο σε ολόκληρη τη Θεσσαλία.
Ήδη από τις αρχές της δεκαετίας του '30, ο χώρος που βρίσκεται δίπλα στην οδό Λαρίσης αποκτά αθλητική ζωή. Ξύλινα δοκάρια, χαλίκι, δεμένη δερμάτινη μπάλα, είναι τα μέσα της εποχής.
Στα μέσα της δεκαετίας του '70, κατασκευάστηκε η πρώτη τσιμεντένια κερκίδα (η σημερινή ανατολική εξέδρα) μέγιστης χωρητικότητας τότε (χωρίς καθίσματα) 5.000 περίπου ορθίων θεατών.
Όσο περνούσαν τα χρόνια, τα γήπεδα γειτονικών πόλεων αναπτύσσονταν όλο και περισσότερο, κι έτσι στα μέσα της δεκαετίας του '80 τα γήπεδα του Βόλου, της Λάρισας και των Τρικάλων, διαθέτουν πέταλο, προβολείς και χλοοτάπητα. Την ίδια εποχή το Στάδιο της Καρδίτσας παραμένει με χωμάτινο αγωνιστικό χώρο, αλλά ωστόσο κατασκευάζεται και μια δεύτερη τσιμεντένια κερκίδα (η σημερινή δυτική εξέδρα) ίδιας χωρητικότητας με την παλαιότερη ανατολική, ανεβάζοντας συνολικά τη μέγιστη δυνατότητα φιλοξενίας σε περίπου 10.000 όρθιους θεατές. Ο χλοοτάπητας θα εμφανιστεί λίγο καιρό μετά.
Το 1994 σημειώθηκαν και τα πρώτα ρεκόρ προσέλευσης θεατών κατά την περίοδο που η τοπική ομάδα της πόλης, η Αναγέννηση αγωνιζόταν στη Β' Εθνική με αξιώσεις ανόδου. Οι δύο αγώνες με προσέλευση μεγαλύτερης της χωρητικότητας του σταδίου, δηλαδή πάνω των 10.000 θεατών θεωρούνται πως ήταν με τον Ιωνικό στην 25η αγωνιστική του πρωταθλήματος της Β' Εθνικής και τον Ολυμπιακό στη Γ' φάση του κυπέλλου χωρίς ωστόσο να έχει καταγραφεί επίσημα ο πραγματικός αριθμός τους.
Το 1995 τοποθετούνται δημοσιογραφικά θεωρεία στη δυτική εξέδρα και πλαστικά καθίσματα χρώματος πορτοκαλί στη θύρα επισήμων.
Το 2004 και με την ευκαιρία των Ολυμπιακών Αγώνων της Αθήνας ξεκίνησαν εκτεταμένες εργασίες αναβάθμισης όπως αντικατάσταση του ταρτάν και του χλοοτάπητα με σύστημα αποστράγγισης, τοποθέτηση πλαστικών καθισμάτων χρώματος κίτρινου και μπλε, σκέπαστρο στη δυτική εξέδρα και προβολείς, οι οποίοι ωστόσο θα λειτουργήσουν για πρώτη φορά πολύ αργότερα, συγκεκριμένα το 2008 σε φιλικό παιχνίδι της Αναγέννησης με τον Λεβαδειακό. Με την τοποθέτηση καθισμάτων και των αποστάσεων ασφαλείας, η δυτική εξέδρα περιορίστηκε σε χωρητικότητα της τάξεως των 2.000 καθήμενων θεατών, μειώνοντας τη συνολική σε 7.000.
Το καλοκαίρι του 2005 η (παλιά) ανατολική εξέδρα παρουσίασε προβλήματα στατικότητας και κρίθηκε εν τέλει ακατάλληλη να φιλοξενεί φιλάθλους και αποφασίστηκε να κλείσει οριστικά, μειώνοντας δραματικά τη χωρητικότητα του σταδίου σε μόλις 2.000, μία περίοδο που το ενδιαφέρον του φίλαθλου κοινού της πόλεως ήταν ακόμα έντονο. Τελευταία φορά που γέμισαν και οι δύο εξέδρες του σταδίου ήταν τον Ιανουάριο του 2005 στον αγώνα της Αναγέννησης Καρδίτσας με την Αναγέννηση Άρτας για τη Γ' Εθνική, παρουσία 6.000 φιλάθλων.
Το Νοέμβριο του 2009 ολοκληρώθηκε η κατασκευή νέων αποδυτηρίων κάτω από τη δυτική κερκίδα αντικαθιστώντας τα παλιά που βρίσκονταν κάτω από την ακατάλληλη πλέον ανατολική εξέδρα, ενώ στις αρχές του 2010 ολοκληρώθηκε με χορηγία του ΟΠΑΠ και η κατασκευή μιας νέας μεταλλικής εξέδρας με μορφή πετάλου πίσω από τη βόρεια εστία του γηπέδου, χωρητικότητας 1.500 θεατών, αυξάνοντας τη συνολική χωρητικότητα του σταδίου σε 3.500 θέσεις καθήμενων. Η νέα αυτή εξέδρα φιλοξενεί συνήθως τους φιλάθλους των αντίπαλων ομάδων.
Το 2015 είχε αποφασιστεί η επαναλειτουργία της ανατολικής εξέδρας, η επισκευή της οποίας όμως δεν προχώρησε ποτέ. Η επαναλειτουργία της ανατολικής εξέδρας αποτελεί ένα πάγιο αίτημα του φίλαθλου κοινού της Καρδίτσας, κάτι που ωστόσο δεν έχει βρει ανταπόκριση από τους κρατικούς φορείς.
Τελευταίες εργασίες συντήρησης στο στάδιο γίνανε το 2022 με την ανακατασκευή του χλοοτάπητα απο φυσικό σε υβριδικό με αυτόματο ποτισμό ενσωματωμένο κάτω απο τον αγωνιστικό χώρο. .
Παραπομπές
Καρδιτσας Δημοτικο Σταδιο Δημοτικο Σταδιο Κατηγορία:Α.Σ. Αναγέννηση Καρδίτσας 1904 Κατηγορία:Στάδια πολλαπλών χρήσεων στην Ελλάδα
Murdered: Soul Suspect
Το Murdered: Soul Suspect είναι βιντεοπαιχνίδι μυστηρίου και περιπέτειας που αναπτύχθηκε από την Airtight Games, και κυκλοφόρησε το 2014 από την Square Enix για το Microsoft Windows, PlayStation 3, PlayStation 4, Xbox 360 και το Xbox One. Το βιντεοπαιχνίδι, σε γενικές γραμμές έλαβε μέτριες κριτικές, με τους περισσότερους κριτικούς να δίνουν έμφαση στις κακές μάχες, στη μικρή του διάρκεια και στην έλλειψη δυσκολίας. Παρόλα αυτά έλαβε επαίνους για μερικά σημεία της πλοκής του και την πρωτότυπη σύλληψή του.
Το παιχνίδι είναι τρίτου προσώπου με τον παίχτη να κατευθύνει τον πρωταγωνιστή, Ντετέκτιβ Ronan O'Connor. Το παιχνίδι λαμβάνει χώρα σε μία φανταστική εκδοχή της αμερικανικής πόλης Σάλεμ. Η πλοκή επικεντρώνεται σε έναν σίριαλ κίλερ, τον οποίον προσπαθεί να πιάσει ο ντετέκτιβ-πρωταγωνιστής. Ο ντετέκτιβ έχει δολοφονηθεί από τον σίριαλ κίλερ, και επιστρέφει σαν φάντασμα πλέον να τον κυνηγήσει. Κατόπιν, πληροφορείται από την καιρό πια νεκρή γυναίκα του ότι πρέπει να λύσει το μυστήριο, για να μπορέσουν να είναι ξανά μαζί.
Εξωτερικοί σύνδεσμοι
Κατηγορία:Βιντεοπαιχνίδια του 2014 Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια του PlayStation 4 Κατηγορία:Βιντεοπαιχνίδια του Xbox One Κατηγορία:Βιντεοπαιχνίδια του Xbox 360 Κατηγορία:Βιντεοπαιχνίδια δράσης περιπέτειας Κατηγορία:Βιντεοπαιχνίδια μυστηρίου Κατηγορία:Βιντεοπαιχνίδια με ντετέκτιβ Κατηγορία:Βιντεοπαιχνίδια με Unreal Engine Κατηγορία:Βιντεοπαιχνίδια των Windows Κατηγορία:Βιντεοπαιχνίδια της Square Enix Κατηγορία:Βιντεοπαιχνίδια τοποθετημένα στις ΗΠΑ Κατηγορία:Βιντεοπαιχνίδια τοποθετημένα στη Μασαχουσέτη Κατηγορία:Βιντεοπαιχνίδια τοποθετημένα στο 2002 Κατηγορία:Βιντεοπαιχνίδια τοποθετημένα στο 2014 Κατηγορία:Δολοφονία στη μυθοπλασία Κατηγορία:Φαντάσματα σε βιντεοπαιχνίδια Κατηγορία:Ψυχικές δυνάμεις στη μυθοπλασία
Μαλάι (Αζερμπαϊτζάν)
Το Μαλάι είναι ένα χωριό στην επαρχία Αγκντάς στο κεντροδυτικό Αζερμπαϊτζάν. Το χωριό αποτελεί μέρος του δήμου Κ αρανταγλί.
Παραπομπές
Κατηγορία:Κατοικημένες περιοχές στην Επαρχία Αγκντάς
Ιμαντεντίν Ζενγκί
Ο Ιμαντεντίν Ζενγκί (I. İmadeddin Zengi, 1085 - 14 Σεπτεμβρίου 1146), ήταν Τούρκος ατάμπεης της Μοσούλης, του Χαλεπιού, της Χάμας και της Έδεσσας Μεσοποταμίας, πόλεων-εμιράτων που αποτελούσαν τμήματα της Αυτοκρατορίας των Σελτζούκων. Υπήρξε ο ιδρυτής της περίφημης δυναστείας των Ζενγκιδών.
Πρώτα χρόνια
Ο πατέρας του, Ακ Σουκούρ αλ-Χατζίμπ, ήταν εμίρης του Χαλεπίου υπό τον σάχη Μαλίκ Α΄ (ο σάχης Μαλίκ ήταν σουλτάνος στην ουσία, αλλά η τουρκική στρατιωτική αριστοκρατία που κυβερνούσε πλέον τους Άραβες και εξαραβισμένους-εξισλαμισμένους πληθυσμούς της Συρίας, Μεσοποταμίας, Περσίας, διατηρούσε τον ιρανικό τίτλο του σάχη για τον ανώτατο πολιτικο-στρατιωτικό ηγεμόνα για λόγους κύρους-σύνδεσης με το ένδοξο παρελθόν όταν κυρίαρχοι στον μουσουλμανικό κόσμο ήταν οι περσικές και αραβικές ελίτ) και αποκεφαλίστηκε ως ένοχος προδοσίας το 1094. Μετά το θάνατό του, ο Ιμαντεντίν ανατράφηκε από τον Κερμπογκά, αταμπέκο της Μοσούλης. Γιος του ήταν ο περίφημος Νουρεντίν Ζενγκί, μεγάλη μορφή στην ιστορία της μουσουλμανικής Ανατολής.
Σημειώσεις
Κατηγορία:Μουσουλμανικές δυναστείες
Λουτσιάνα Λαμοργκέζε
Η Λουτσιάνα Λαμοργκέζε (Luciana Lamorgese, γεννημένη στις 11 Σεπτεμβρίου 1953) είναι μια Ιταλίδα πολιτικός, που από τις 5 Σεπτεμβρίου 2019 διατελεί Υπουργός Εσωτερικών της Ιταλικής Δημοκρατίας. Από τις 13 Φεβρουαρίου 2021 είναι μέλος της κυβέρνησης του Μάριο Ντράγκι.
Βιογραφία
Τον Σεπτέμβριο του 2019, μετά την κατάρρευση της κυβερνητικής συμμαχίας ανάμεσα στον Τζουζέπε Κόντε και στο Κίνημα Πέντε Αστέρων με τον Ματέο Σαλβίνι, σχηματίστηκε ένας νέος κυβερνητικός συνασπισμός μεταξύ του Κινήματος Πέντε Αστέρων, του κεντροαριστερού Δημοκρατικού Κόμματος και των «Ελεύθερων και Ίσων». Σε αυτό το νέο σχήμα η Λαμοργκέζε ορίστηκε ως Υπουργός Εσωτερικών και ανέλαβε καθήκοντα στις 5 Σεπτεμβρίου. Η ίδια τέθηκε επικεφαλής των απαγορεύσεων κυκλοφορίας και της καραντίνας που επιβλήθηκε στους Ιταλούς πολίτες, έπειτα από την εμφάνιση της πανδημίας του COVID-19. Στις 7 Δεκεμβρίου 2020 η ίδια βρέθηκε θετική στον ιό, παρότι ήταν ασυμπτωματική. Στις 12 Φεβρουαρίου του 2021, με τη νέα κυβέρνηση που σχημάτισε ο Μάριο Ντράγκι, η Λουτσιάνα Λαμοργκέζε παρέμεινε στο Υπουργείο Εσωτερικών.
ΝΕΟΣ - Η Νέα Αυστρία & Φιλελεύθερο Φόρουμ
Το ΝΕΟΣ - Η Νέα Αυστρία & Φιλελεύθερο Φόρουμ (γερμ. NEOS – Das Neue Österreich) είναι φιλελεύθερο πολιτικό κόμμα της Αυστρίας.
Το κόμμα ιδρύθηκε στις 27 Οκτωβρίου 2012 και συμμετείχε στις εκλογές του 2013, στις οποίες συμμετείχε ως εκλογικός συνδυασμός συνεργασίας των Νέων Φιλελευθέρων της Αυστρίας και του Φιλελεύθερου Φόρουμ.
Παραπομπές
Κατηγορία:Αυστριακά πολιτικά κόμματα Κατηγορία:Φιλελεύθερα κόμματα
Ναός του Ασκληπιού (Επίδαυρος)
Ο ναός του Ασκληπιού ήταν ένα ιερό στην αρχαία Επίδαυρο, αφιερωμένος στον Ασκληπιό. Το μεγάλο Ιερό της Επιδαύρου ήταν εφάμιλλο του Ιερού του Δία στην Ολυμπία και αυτού του Απόλλωνα στους Δελφούς. Ο ναός οικοδομήθηκε στις αρχές του 4ου αι. π.Χ. και αν ήταν σε χρήση ώς τον 4ο αι. μ.Χ., θα έκλεισε κατά τις διώξεις κατά των εθνικών (ειδωλολατρών), όταν στο Ρωμαϊκό Κράτος χριστιανοί Αυτοκράτορες εξέδωσαν διατάγματα, απαγορεύοντας τη μη-Χριστιανή λατρεία.
Η δομή του κτιρίου
Ο ναός είναι δωρικός με 6 κίονες στη στενή και 11 (2 Χ 6 - 1) στη μακρά πλευρά του, η οποία είχε μήκος 24,40 μ. περίπου. Διατηρείται μόνο η θεμελίωσή του. Τμήματα της ανωδομής ανακαλύφθηκαν κατά τις εκσκαφές και βρίσκονται στον χώρο του Αρχαιολογικού Μουσείου της Επιδαύρου. Το λατρευτικό άγαλμα του θεού, κατασκευασμένο από χρυσό και ελεφαντοστό, περιγράφει ο Παυσανίας (Ελλάδος Περιήγησις, Κορινθιακά 27.2). Ο ναός είχε ανατολικό και δυτικό αέτωμα και μορφές ως ακρωτήρια στη στέγη. Τα έργα ήταν δημιουργίες μεγάλων γλυπτών της εποχής και κατέχουν εξέχουσα θέση στο Εθνικό Αρχαιολογικό Μουσείο της Αθήνας.
Μία επιγραφή που βρέθηκε στις ανασκαφές κοντά στον ναό (Inscriptiones Graecae IV, 2nd ed., no. 102), δίνει μία δημόσια καταγραφή της οικοδόμησης του ναού: αναφέρει ως αρχιτέκτονα τον Θεόδοτο και πως χρειάστηκαν πέντε έτη για την ολοκλήρωση του έργου.
Περιγραφή του Παυσανία
"[1] Το ιερό άλσος του Ασκληπιού έχει ολόγυρα όρια. Μέσα στον περίβολο δεν πεθαίνουν άνθρωποι ούτε γεννούν γυναίκες, όπως συνηθίζεται και στο νησί Δήλο. Όσα θυσιάζονται, είτε προσφέρει θυσία κάποιος Επιδαύριος είτε κάποιος ξένος, τρώγονται στον οριοθετημένο χώρο. Γνωρίζω ότι το ίδιο γίνεται και στην Τιτάνη. [2] Το άγαλμα του Ασκληπιού είναι σε μέγεθος το μισό από του Ολύμπιου Δία στην Αθήνα και είναι κατασκευασμένο από ελεφαντόδοντο και χρυσό. Η επιγραφή του μαρτυρεί πως το κατασκεύασε ο Θρασυμήδης από την Πάρο, γιος του Αριγνώτου. Ο θεός κάθεται σε θρόνο κρατώντας ράβδο και το άλλο του χέρι είναι ακουμπισμένο πάνω στο κεφάλι ενός φιδιού. Δίπλα είναι ξαπλωμένος ένας σκύλος. Στον θρόνο υπάρχουν ανάγλυφες παραστάσεις από τους άθλους Αργείων ηρώων, όπως του Βελλεροφόντη με τη Χίμαιρα και του Περσέα να αποκεφαλίζει τη Μέδουσα. Απέναντι από τον ναό είναι ο χώρος όπου κοιμούνται οι ικέτες του θεού.''"
Πηγές
Κατηγορία:Αρχαίοι ελληνικοί ναοί
4492 Ντεμπυσσύ
Πήρε το όνομά του από τον Γάλλο συνθέτη, Κλοντ Ντεμπυσσύ (Claude Debussy).
Δορυφόρος
Στις 21 Μαρτίου του 2004, ανακοινώθηκε ότι παρατηρήσεις της καμπύλης φωτός φανερώνουν την ύπαρξη ενός μικρού δορυφόρου του Ντεμπυσσύ, σε απόσταση μεταξύ 5,2 και 13,5 χιλιομέτρων από αυτό. Ονομάζεται προσωρινά S/2004 (4492) 1.
Εξωτερικοί σύνδεσμοι
Κατηγορία:Αστεροειδείς Κύριας Ζώνης
Αλλότροπα
Ο όρος αλλότροπα αφορά χαρακτηρισμό χημικών στοιχείων.
Πέτρος Κωστόπουλος
Ο Πέτρος Κωστόπουλος (Βόλος, 5 Φεβρουαρίου 1954) είναι Έλληνας πρώην επιχειρηματίας και εκδότης και νυν σύμβουλος επιχειρήσεων. Τα μέσα ενημέρωσης που ίδρυσε και διευθύνει από το 1987 έως σήμερα έχουν επιδράσει καταλυτικά στην σύγχρονη ελληνική ποπ κουλτούρα και κοσμοαντίληψη.
Αλλότροπα
Συγκεκριμένα, αλλότροπα στοιχεία ονομάζονται όλα εκείνα τα στοιχεία, τα οποία εμφανίζονται με περισσότερες της μιας φυσικές μορφές, αφού τα άτομά τους συνδυάζονται με ποικίλους τρόπους.
Πέτρος Κωστόπουλος
Πρώιμα χρόνια
Γεννήθηκε στις 5 Φεβρουαρίου 1954 στο Βόλο, όπου και μεγάλωσε. Μετά το σχολείο, εγκαταστάθηκε στην Αθήνα όπου φοίτησε στην Ανώτατη Βιομηχανική Σχολή Πειραιώς (σημερινό Πανεπιστήμιο Πειραιώς). Έπειτα, εγκαταστάθηκε στη Γαλλία, συνεχίζοντας τις σπουδές του Πανεπιστήμιο του Παρισιού και κάνοντας διδακτορικό στην Πολιτική Οικονομία. Μετά την ολοκλήρωση των σπουδών του, σταδιοδρόμησε στο Τμήμα Διεθνών Οικονομικών Σχέσεων του Ευρωπαϊκού Κοινοβουλίου στις Βρυξέλλες.
Αλλότροπα
Χαρακτηριστικό παράδειγμα είναι το σκληρό διαμάντι και ο μαλακός γραφίτης που θεωρούνται αλλότροπα του άνθρακα. Παρότι και τα δύο χημικά αυτά στοιχεία αποτελούνται μόνο από άτομα του άνθρακα, εντούτοις εμφανίζονται με διαφορετικές φυσικές ιδιότητες.
Πέτρος Κωστόπουλος
Εκδόσεις
Επιστρέφοντας στην Ελλάδα το 1987, ξεκίνησε την εκδοτική του δραστηριότητα στις εκδόσεις Τερζόπουλος (ιδιοκτησίας του Άρη Τερζόπουλου), με το περιοδικό «ΚΛΙΚ», το οποίο γνώρισε τεράστια απήχηση και έγινε το μεγαλύτερο σε κυκλοφορία ελληνικό περιοδικό. Έπειτα οι εκδόσεις Τερζόπουλος ίδρυσαν τον ραδιοφωνικό σταθμό Κλικ 88 FM (μετέπειτα Village FM 88.3 και V FM 88.3 που δεν υφίσταται σε λειτουργία).
Το 1995, ίδρυσε την Imako Εκδοτική Α.Ε. λανσάροντας τα περιοδικά «Nitro» και «DownTown» αλλά και το ραδιοφωνικό σταθμό Nitro Radio (νυν Athens Voice Radio) με το προσωπικό του «ΚΛΙΚ». Η εταιρεία εξέδιδε επίσης τα περιοδικά «Esquire», «InStyle», «OK!», «People», «MEN» και «DIVA» ενώ στον ίδιο όμιλο άνηκαν επιπλέον δύο ραδιοφωνικοί σταθμοί (Sfera 102.2 και Derti 98.6 σημερινός Pride 98.6). Το 2012 η Imako Εκδοτική Α.Ε. χρεοκόπησε.
Στην ιδιοκτησία του υπήρξαν και 3 ιστοσελίδες, τα Koolnews, Jenny και toratora. Το Jenny.gr ανήκει στην Koolworks/Liquid Media.
Αλλότροπα
*
Πέτρος Κωστόπουλος
Εκδόσεις
Ανήκε πολιτικά στο χώρο του ΠΑΣΟΚ και στα φοιτητικά του χρόνια ήταν δυναμικό στέλεχος της φοιτητικής οργάνωσης ΠΑΣΠ, διατελώντας μάλιστα και Πρόεδρος της Ομοσπονδίας Ελλήνων Φοιτητών Γαλλίας. Υπήρξε στενός φίλος του πολιτικού Κώστα Λαλιώτη. Όταν ο Λαλιώτης συγκρούστηκε με τον Αντιπρόεδρο Κυβέρνησης, Μένιο Κουτσόγιωργα και αποχώρησε από την Κυβέρνηση Ανδρέα Παπανδρέου, εργάστηκε για ένα διάστημα στα έντυπα του Κωστόπουλου. Από την Imako έχει περάσει επίσης και ο Θέμος Αναστασιάδης.
Για χρόνια υπήρξε Πρόεδρος της Ένωσης Ιδιοκτητών Ιδιωτικών Ραδιοφωνικών Σταθμών Αθηνών (EIIPA).
Τηλεόραση-Ραδιόφωνο
Υπήρξε ραδιοφωνικός παραγωγός για πολλά χρόνια σε σταθμούς ιδιοκτησίας του.
Ήταν επίσης για δύο χρόνια (2009-2011) κριτής του μουσικού διαγωνιστικού τηλεοπτικού προγράμματος Greek Idol. Παρουσίαζε την εκπομπή Βράδυ, αρχικά στον Alpha τη σεζόν 2010-2011, και αργότερα στον ΑΝΤ1 τις σεζόν 2011-2013. Παράλληλα τη σεζόν 2011-2012 ήταν μέλος της επιτροπής στην εκπομπή Dancing On Ice του ίδιου τηλεοπτικού σταθμού. Τη σεζόν 2013-2014 παρουσίαζε τον 4ο κύκλο της πρωινής εκπομπής του Mega Πρωινό mou μαζί με την, τότε σύζυγό του, Τζένη Μπαλατσινού.
Από τον Φεβρουάριο έως τον Δεκέμβριο του 2016 επέστρεψε με την εκπομπή Βράδυ στον Alpha.
Από τον Μάρτιο ως τον Ιούλιο του 2019 παρουσίασε στο νεοσύστατο-μετονομασμένο κανάλι Open, την ψυχαγωγική εκπομπή Όλα Λάθος.
Οικονομικά προβλήματα και πτώχευση
Από το 2011, η Ιmako αδυνατούσε να εξυπηρετήσει κανονικά τη μισθοδοσία των υπαλλήλων της, εργαζόμενοι της οποίας έμειναν για αρκετούς μήνες απλήρωτοι. Το Φεβρουάριο του 2012 η εταιρία Α&G paper, ζήτησε, για πρώτη φορά, από το δικαστήριο την συντηρητική κατάσχεση κάθε κινητής και ακίνητης περιουσίας της λόγω μεγάλων ληξιπρόθεσμων οφειλών προς την εν λόγω επιχείρηση της τάξεως των 1.700.000 ευρώ. Στις 21 Φεβρουαρίου 2012 έγινε κατάσχεση στα γραφεία της Ιmako. Τα συνολικά χρέη της εταιρείας ήταν σύμφωνα με την πλευρά του πρώην εκδότη 6,5 εκ. ευρώ και φέρεται να έχουν εξοφληθεί (πλην ποσού 350.000 ευρώ) με χρήματα από την πώληση δύο οικιών και του ραδιοφωνικού σταθμού «Σφαίρα».
Ο Κωστόπουλος, δίνοντας τις δικές του εξηγήσεις περί των γεγονότων, απέδωσε τα αίτια τόσο σε δικές του λανθασμένες πολιτικές στην οικονομική διοίκηση της εταιρίας, χαρακτηρίζοντας υπερβολικά σπάταλη τη λειτουργία της τα προηγούμενα χρόνια, όσο και στην κρίση στον χώρο του Τύπου την περίοδο της οικονομικής κρίσης στην Ελλάδα.
Στις 11 Σεπτεμβρίου 2013, με απόφαση του Πτωχευτικού Δικαστηρίου Πειραιά σε συνέχεια σχετικής αίτησης που κατέθεσε πιστωτής του, κήρυξε πτώχευση. Στις 26 Νοεμβρίου 2013 ασκήθηκε εναντίον του ποινική δίωξη σε βαθμό πλημμελήματος για χρέη ύψους 350.000 ευρώ προς το Ελληνικό Δημόσιο και το ΙΚΑ, καθώς έχει ήδη εξοφλήσει 6,5 εκατομμύρια ευρώ.
Η επιρροή του Κωστόπουλου
Από τον Απρίλιο του 1987 με την εμφάνιση του περιοδικού ΚΛΙΚ, ο Πέτρος Κωστόπουλος ήταν αυτός που άνοιξε μία νέα αγορά και έφερε κάτι εντελώς καινούργιο στα μαζικά μέσα ενημέρωσης. Ήταν το πρώτο έντυπο μαζικής κυκλοφορίας που απενοχοποίησε τη συνουσία και ασχολούνταν μαζί του συνεχώς, ενώ πρόβαλε για πρώτη φορά στην ελληνική αγορά και ό,τι είχε να κάνει με «εναλλακτικό τρόπο ζωής, media, νυχτερινή ζωή, κλάμπινγκ, νεολαιίστικη αργκό, νέα δημοσιογραφία, ιδιωτική ραδιοφωνία».
Δισκογραφία
Ο Πέτρος Κωστόπουλος εξέδωσε με επιτυχία συλλογές ξένων μουσικών παραγωγών της ποπ και της χορευτικής μουσικής σκηνής.
Παραπομπές
Κατηγορία:Έλληνες εκδότες Κατηγορία:Έλληνες παρουσιαστές Κατηγορία:Απόφοιτοι Πανεπιστημίου Πειραιώς Κατηγορία:Μερική επέκταση
Αικατερίνη του Αλανσόν
Η Αικατερίνη (γαλλ. Catherine d'Alançon, πριν το 1396 - 22 Ιουνίου 1462) από τον Οίκο των Βαλουά ήταν κόρη του κόμη του Αλανσόν και με τους γάμους της έγινε πρώτα κόμισσα του Μορταίν και μετά δούκισσα της Βαυαρίας.
Βιογραφία
Ήταν η 4η κόρη τού Πέτρου Β΄ κόμη του Αλανσόν και της Μαρίας Σαμαιγιάρ, υποκόμισσας του Μπωμόν-ω-Μαιν, κόρης του Γουλιέλμου κυρίου του Ωτεναίζ και Σουρς.
Οικογένεια
Παντρεύτηκε πρώτα το 1411 τον Πέτρο των Εβρέ, κόμη του Μορταίν, γιο του Καρόλου Β΄ της Ναβάρρας. Δεν απέκτησαν απογόνους και ο Πέτρος απεβίωσε το 1412.
Το 1413 η Αικατερίνη έκανε δεύτερο γάμο με τον Λουδοβίκο Ζ΄ των Βίττελσμπαχ, δούκα της Βαυαρίας και είχε τέκνα:
Πηγές
ΚΑτηγορία:Οίκος των Βαλουά
489
Η τρέχουσα σελίδα αφορά το έτος 489 κατά το Γρηγοριανό ημερολόγιο
Θάνατοι
Κατηγορία:Έτη
Μεσογειακοί Αγώνες 1971
Εξωτερικοί σύνδεσμοι
1971 Κατηγορία:Αθλητισμός στη Σμύρνη Κατηγορία:Πολυαθλητικές διοργανώσεις το 1971
Προγκρές 1
Το Προγκρές 1 (ρωσικά: Прогресс-1) ήταν σοβιετικό μη επανδρωμένο διαστημόπλοιο, που εκτοξεύθηκε το 1978 για να ανεφοδιάσει τον διαστημικό σταθμό Σαλιούτ 6. Ήταν το πρώτο από δεκάδες διαστημόπλοια Προγκρές που στάλθηκαν στο διάστημα. Το συγκεκριμένο ήταν της εκδόσεως 7K-TG και μετέφερε προμήθειες για το πλήρωμα που βρισκόταν τότε στον σταθμό, τους κοσμοναύτες Γιούρι Ρομανένκο και Γκεόργκι Γκρέτσκο. Στο φορτίο του περιλαμβάνονταν επίσης εξοπλισμός για την διεξαγωγή επιστημονικής έρευνας, και καύσιμα για τη ρύθμιση της τροχιάς του σταθμού και τη διεξαγωγή τροχιακών ελιγμών.
Αποστολή
Εκτοξεύθηκε στις 20 Ιανουαρίου 1978 (08:24:40 UTC) με πύραυλο Soyuz-U 11A511U από το Κοσμοδρόμιο του Μπαϊκονούρ. Μετά την επιτυχημένη εκτόξευση του έλαβε τον κωδικό COSPAR 1978-008A καθώς και τον αριθ. 10603 στον κατάλογο δορυφόρων της NORAD. Πραγματοποίησε ελεύθερη πτήση διάρκειας δύο ημερών πριν την σύνδεση του με τον Σαλιούτ 6 στις 22 Ιανουαρίου (10:12:14 UTC). Την περίοδο εκείνη βρίσκονταν επίσης στον σταθμό και το Σογιούζ 27.
Το Προγκρές 1 ήταν το πρώτο από 12 διαστημόπλοια αυτού του τύπου που ανεφοδίασαν τον Σαλιούτ 6 από το 1978 μέχρι το 1981. Από τα 2300 kg ολικού φορτίου, τα 1000 kg ήταν καύσιμα και νερό και το υπόλοιπο ήταν τρόφιμα, εξαρτήματα και επιστημονικός εξοπλισμός. Όταν το πλήρωμα ολοκλήρωσε την μεταφορά του φορτίου από το Προγκρές στον σταθμό, μετέφερε σε αυτό απορρίμματα που θα καταστρέφονταν αργότερα στην ατμόσφαιρα μαζί με το διαστημόπλοιο. Η πρακτική της καταστροφής των απορριμάτων μαζί με τα διαστημόπλοια Προγκρές που ανεφοδιάζουν τους σταθμούς παραμένει έκτοτε.
Το διαστημόπλοιο αποσυνδέθηκε από τον Σαλιούτ 6 στις 6 Φεβρουαρίου, παρέμεινε σε τροχιά για δύο ακόμα ημέρες και τελικά καταστράφηκε στην ατμόσφαιρα (πάνω από τον Ειρηνικό Ωκεανό) στις 8 Φεβρουαρίου.
Παραπομπές
Κατηγορία:Αποστολές στον Σαλιούτ 6 Κατηγορία:Αποστολές διαστημοπλοίων Προγκρές Κατηγορία:Διαστημικές αποστολές το 1978
Βραχέα κύματα
300px|thumb|right|Ένα παλιό αναλογικό [[ραδιόφωνο]] Ο όρος «βραχέα κύματα», δηλώνει ότι πρόκειται για ηλεκτρομαγνητική ακτινοβολία (ραδιοκύματα) με (σχετικά) μικρό μήκος κύματος και άρα σχετικά μεγάλη συχνότητα. Τα φυσικά μεγέθη του μήκους κύματος και της συχνότητας βρίσκονται σε σχέση αντίστροφης αναλογίας. Έτσι, π.χ. η συχνότητα 1 MHz (που βρίσκεται στην περιοχή των μεσαίων κυμάτων) έχει μήκος κύματος 300 μέτρων ενώ η συχνότητα 10 MHz (που βρίσκεται στην περιοχή των βραχέων κυμάτων) έχει μήκος κύματος 30 μέτρων.
Ραδιοφωνικά, τα βραχέα κύματα, SW (Short waves), είναι μία περιοχή ραδιοκυμάτων που ξεκινά από το τέλος των μεσαίων κυμάτων, και τελειώνει στους 30ΜΗz. Το τέλος των μεσαίων κυμάτων διαφέρει στις τρείς ζώνες που έχει χωριστεί τηλεπικοινωνιακά ο πλανήτης: ITU region 1, 2, 3.
Στην ITU region 1 που ανήκει και η Ευρώπη τα μεσαία κύματα τελειώνουν στους 1606,5 KHz. Στην ITU region 2, βόρεια και νότια Αμερική τα μεσαία κύματα τελειώνουν στους 1705 KHz και στην ITU region 3, Αυστραλία, Κίνα, Ινδονησία, Ιαπωνία κτλ τα μεσαία κύματα τελειώνουν στους 1710 KHz
Ένα μικρό μέρος των ραδιοφωνικών βραχέων κυμάτων βρίσκεται στο τέλος των μεσαίων συχνοτήτων Μ.F τα οποία εκτείνονται από τα 300 KHz έως τα 3ΜΗz. Το μεγαλύτερο μέρος των ραδιοφωνικών βραχέων κυμάτων βρίσκεται στα HF (High Frequencies - υψηλές συχνότητες 3ΜΗz έως 30ΜΗz). Δεν πρέπει να συγχέονται οι όροι «κύματα» που έχουν να κάνουν με ραδιοφωνικές μπάντες και «συχνότητες» που έχουν να κάνουν με την ονομασία των ζωνών που έχει χωριστεί το φάσμα των συχνοτήτων παγκοσμίως. Π.χ. LF 30 έως 300 KHz, MF 300 KHz έως 3MHz, HF 3 έως 30 MHz, VHF 30 έως 300 MHz κτλ.
Κάποια αναλογικά ραδιόφωνα ξεκινούν την μπάντα των βραχέων τους, ακριβώς από το τέλος των μεσαίων κυμάτων τους. Άλλα ξεκινούν μετά από ένα μικρό κενό, π.χ. από τους 2,5 MHz. Οι ψηφιακοί φορητοί δέκτες της εποχής μας αλλά και οι ραδιοερασιτεχνικοί, δεν έχουν κανένα κενό.
Μέσα από το εύρος ενός φέροντος σήματος 9ΚΗz δεν μπορούν να μεταφερθούν ακουστικές συχνότητες μεγαλύτερες από 9000Ηz. Ως εκ τούτου η ποιότητα και πιστότητα του ήχου είναι σχετικά χαμηλή. Εάν προωθηθούν στο φέρον σήμα ακουστικές συχνότητες μεγαλύτερες από 9KHz αφενός θα αποκτήσει το σήμα ανεπίτρεπτο εύρος, αφετέρου οι δέκτες δεν θα ανταποκριθούν καθώς έχουν τα δικά τους εσωτερικά φίλτρα που κόβουν τις ακουστικές συχνότητες πάνω των 9KHz. Οι κυρίαρχοι τρόποι διαμόρφωσης ενός σήματος στα βραχέα είναι η διαμόρφωση πλάτους (AM - Amplitude Modulation) και η διαμόρφωση μίας πλευρικής (SSB - Single Side Band) η οποία είναι ενεργειακά οικονομικότερη και καταλαμβάνει στενότερο εύρος ζώνης.
Άλλοι τρόποι μεταφοράς πληροφοριών. Διαμόρφωση συχνότητας στενής ζώνης (NBFM) χρησιμοποιείται στο υψίσυχνο κομμάτι των βραχέων. Ψηφιακή διαμόρφωση (DRM). Ραδιοτυλέτυπα, Radioteletype (RTTY). Φαξ. Τηλεόραση αργής σάρωσης, Slow-scan television (SSTV). Εκπομπή σημάτων Μορς, Continuous wave (CW).
Συγκεκριμένες και οριοθετημένες ζώνες των βραχέων κυμάτων, χρησιμοποιούνται από κρατικούς σταθμούς για ραδιοφωνικές εκπομπές μεγάλων αποστάσεων που απευθύνονται στο ευρύ κοινό, από ραδιοερασιτέχνες και από άλλες υπηρεσίες.
Οι κεραίες εκπομπής των βραχέων κυμάτων έχουν μικρότερο ύψος από αυτές των μεσαίων αλλά είναι πιο πολύπλοκες, καθώς έχουν επαναλαμβανόμενες συστοιχίες (ARRAYS), ιδίως αυτές των μεγάλων σταθμών όπου καταλαμβάνουν και μεγάλους χώρους μέχρι και πολύ μεγάλες εκτάσεις.
Οι κεραίες λήψεως μπορεί να είναι πολύ απλές, συνήθως οριζόντια σύρματα για ένα ραδιόφωνο βραχέων στο σπίτι, μέχρι και πολυπλοκότερες για ραδιοερασιτεχνική χρήση και χρήση άλλων υπηρεσιών. Μία κεραία λήψεως μπορεί ταυτόχρονα να είναι και κεραία εκπομπής εφόσον συντονισθεί σωστά στην επιθυμητή συχνότητα εκπομπής, και εφόσον προσεχθούν μερικά άλλα σημεία της.
Λόγω της ισχυρής ανάκλασης που υφίστανται αυτά τα κύματα σε ορισμένα στρώματα της ανώτερης ατμόσφαιρας, όπως το F1 και F2, μπορούν να διαδοθούν σε μεγάλες αποστάσεις. Αυτός είναι ο κυριότερος λόγος χρησιμοποίησής τους στις σημερινές ραδιομεταδόσεις.
Παραπομπές
Κατηγορία:Ηλεκτρομαγνητικό φάσμα Κατηγορία:Κυματική Κατηγορία:Ραδιόφωνο
490
Η τρέχουσα σελίδα αφορά το έτος 490 κατά το Γρηγοριανό ημερολόγιο
Θάνατοι
Κατηγορία:Έτη
Γιούαν ΜακΓκρέγκορ
Ο Γιούαν Γκόρντον ΜακΓκρέγκορ (Ewan Gordon McGregor, 31 Μαρτίου 1971) είναι Σκωτσέζος ηθοποιός.
Έχει συμμετάσχει σε ταινίες υψηλού προϋπολογισμού, αλλά και σε ανεξάρτητες ταινίες. Είναι ίσως καλύτερα γνωστός για τον ρόλο του ως Μαρκ Ρέντον στο δράμα Trainspotting του 1996, όπου υποδυόταν έναν άντρα εθισμένο στην ηρωίνη, για το ρόλο του ως Τζεντάι Όμπι-Ουάν Κενόμπι στην τριλογία πρίκουελ του Πολέμου των Άστρων (1999–2005), ως Κρίστιαν στο κινηματογραφικό μιούζικαλ Moulin Rouge! (2001) και ως ο αφηγητής Έντουαρντ Μπλουμ στην ταινία του Τιμ Μπάρτον Big Fish: Απίθανες Ιστορίες (2003). Έχει λάβει διθυραμβικές κριτικές για τον πρωταγωνιστικό του ρόλο στις θεατρικές παραστάσεις Guys and Dolls (2005–07) και Οθέλος (2007–08). Ο ΜακΓκρέγκορ κατατάχθηκε στην 36 θέση στη λίστα του περιοδικού Empire για το 1997 με τους 100 Κορυφαίους Κινηματογραφικούς Σταρ Όλων των Εποχών. Το 2018 κέρδισε τη Χρυσή Σφαίρα καλύτερου ηθοποιού για την τηλεοπτική σειρά Fargo.
Εξωτερικοί σύνδεσμοι
Κατηγορία:Σκωτσέζοι άνδρες ηθοποιοί φωνής Κατηγορία:Σκωτσέζοι άνδρες ηθοποιοί κινηματογράφου Κατηγορία:Σκωτσέζοι άνδρες ηθοποιοί τηλεόρασης Κατηγορία:Σκωτσέζοι άνδρες ηθοποιοί θεάτρου Κατηγορία:Βραβευμένοι με Χρυσή Σφαίρα
Μπραϊανίτης
Ο Μπραϊανίτης είναι φωσφορικό ορυκτό του νατρίου, του μαγνησίου και του ασβεστίου με χημικό τύπο Na2CaMg(PO4)2. . Πρωτοεντοπίστηκε σε σιδηρομετεωρίτη. . Πήρε το όνομά του από τον Μπράϊαν Χάρολντ Μέισον (Brian Harold Mason, 1917-2009), Νεοζηλανδό γεωχημικό, ορυκτολόγο και πρωτοπόρο στη Μετεωρική, ο οποίος χρημάτισε, μεταξύ άλλων, Διευθυντής του Ινστιτούτου Smithsonian της Ουάσιγκτον.
Δεν έχει ανευρεθεί στο γήινο φλοιό.
Παραπομπές
Κατηγορία:Ορυκτά του ασβεστίου Κατηγορία:Ορυκτά του μαγνησίου Κατηγορία:Ορυκτά του νατρίου Κατηγορία:Φωσφορικά ορυκτά
Βαλκανικοί Αγώνες Κλειστού Στίβου 1991
Οι Βαλκανικοί Αγώνες Κλειστού Στίβου 1991 ήταν μία δοκιμαστική διοργάνωση των Βαλκανικών Αγώνων Κλειστού Στίβου, που διοργανώθηκε υπό την εποπτεία του ΣΕΓΑΣ. Η διοργάνωση πραγματοποιήθηκε στον Πειραιά, στο Στάδιο Ειρήνης και Φιλίας, τον Ιανουάριο του 1991.
Ανδρών
1991 | 1994 | 1995 | 1996 | 1997 thumb|right|Ο πρωταθλητής στα 60 μέτρα με εμπόδια, Γκεόργκε Μπορόι. thumb|right|Ο πρωταθλητής στο άλμα εις μήκος, Κώστας Κουκοδήμος.
Γυναικών
1991 | 1994 | 1995 | 1996 | 1997 thumb|right|Η πρωταθλήτρια στα 60 μέτρα με εμπόδια, Λιλιάνα Ναστάζε.
Συμμετέχουσες χώρες
Σε παρένθεση ο αριθμός των αθλητών από τις συνολικά 6 ομοσπονδίες μέλη της Ένωσης Βαλκανικών Ομοσπονδιών Στίβου που ανταγωνίζονται σε αυτό το πρωτάθλημα.
Βιβλιογραφία
1991 Κατηγορία:Αθλητισμός στον Πειραιά Κατηγορία:Στίβος το 1991
488
Η τρέχουσα σελίδα αφορά το έτος 488 κατά το Γρηγοριανό ημερολόγιο
Θάνατοι
Κατηγορία:Έτη
Assassin's Creed IV: Black Flag
To Assassin's Creed IV: Black Flag είναι βιντεοπαιχνίδι δράσης περιπέτειας που αναπτύχθηκε από την Ubisoft Montreal και κυκλοφόρησε από την Ubisoft και αποτελεί prequel του Assassin's Creed III (2012). Το Black Flag κυκλοφόρησε για τα PlayStation 3, Xbox 360 και Wii U τον Οκτώβριο του 2013 και ένα μήνα αργότερα για τα PlayStation 4, Xbox One και τα Microsoft Windows.
Χαρακτήρες
Ο κύριος χαρακτήρας είναι ο Έντουαρντ Κένγουεϊ (με τη φωνή του Matt Ryan), ένας Ουαλός κουρσάρος που έγινε πειρατής και τελικά μέλος της Αδελφότητας των Ασασίνων. Ο Έντουαρτ είναι ο πατέρας του Χέιθαμ Κένγουεϊ και παππούς του Κόνορ από το Assassin's Creed III. Κατά την διάρκεια του παιχνιδιού, ο Έντουαρντ συναντά και συναναστρέφεται με αληθινά ιστορικά πρόσωπα, όπως ο Έντουαρντ "Μαυρογένης" Θατς (Mark Bonnar), ο Μπέντζαμιν Χόρνιγκολντ (Ed Stoppard), η Μαίρη Ριντ (Olivia Morgan), η Αν Μπόνι (Sarah Greene), ο Κάλικο Τζακ (O-T Fagbenle), και ο Τσαρλς Βέιν (Ralph Ineson).
Σκηνικό
Όπως και στα προηγούμενα Assassin's Creed παιχνίδια, η ιστορία είναι χωρισμένη σε δύο συνυφασμένα μισά, όπου το ένα τοποθετείται στο παρόν και το άλλο στο παρελθόν, σε ένα ιστορικό σκηνικό. Παρόλο που προηγουμένως η παροντική ιστορία είχε καθορίσει πως χρειαζόταν ένα Animous για να δεις τις αναμνήσεις ενός προγόνου κάποιου, το τέλος του Assassin's Creed III αποκαλύπτει ότι η Abstergo μπορεί τώρα να δει τις γενετικές αναμνήσεις ενός φιλοξενούμενου απλά με το να ταξινομήσει το DNA του. Έτσι ο μη ορατός χαρακτήρας που ελέγχει ο παίκτης, προσλαμβάνεται από την Abstergo Entertainment για να ερευνήσει έναν καθοριστικό χαρακτήρα από τους προγόνους του Desmond Miles, τον Έντουαρντ Κένγουεϊ, εναν διαβόητο πειρατή και κουρσάρο που δρούσε κάτα τη διάρκεια του Χρυσού Αιώνα της Πειρατείας. Η ιστορία του Κένγουεϊ τοποθετείται στη Καραϊβική, και αναμειγνύει θαλασσινή εξερεύνηση με ναυμαχίες και στεριανές περιπέτειες στη Κούβα, στη Τζαμάικα, και σε διάφορα νησιά της Καραϊβικής, που ανήκουν στη νότια Φλόριντα και στο ανατολικό Μεξικό.
Εξωτερικοί σύνδεσμοι
Κατηγορία:Assassin's Creed Κατηγορία:Βιντεοπαιχνίδια δράσης περιπέτειας Κατηγορία:Βιντεοπαιχνίδια με PhysX Κατηγορία:Βιντεοπαιχνίδια με παρκούρ Κατηγορία:Βιντεοπαιχνίδια του 2013 Κατηγορία:Βιντεοπαιχνίδια του PlayStation 3 Κατηγορία:Βιντεοπαιχνίδια του PlayStation 4 Κατηγορία:Βιντεοπαιχνίδια του Wii U Κατηγορία:Βιντεοπαιχνίδια των Windows Κατηγορία:Βιντεοπαιχνίδια του Xbox 360 Κατηγορία:Βιντεοπαιχνίδια του Xbox One Κατηγορία:Βιντεοπαιχνίδια ανεπτυγμένα στην Ιταλία Κατηγορία:Βιντεοπαιχνίδια ανεπτυγμένα στον Καναδά Κατηγορία:Βιντεοπαιχνίδια επιστημονικής φαντασίας Κατηγορία:Βιντεοπαιχνίδια τοποθετημένα στην Αγία Λουκία Κατηγορία:Βιντεοπαιχνίδια τοποθετημένα στην Αϊτή Κατηγορία:Βιντεοπαιχνίδια τοποθετημένα στην Κούβα Κατηγορία:Βιντεοπαιχνίδια τοποθετημένα στον Καναδά Κατηγορία:Βιντεοπαιχνίδια τοποθετημένα στη Μαρτινίκα Κατηγορία:Βιντεοπαιχνίδια τοποθετημένα στο Μόντρεαλ Κατηγορία:Βιντεοπαιχνίδια τοποθετημένα στις Μπαχάμες Κατηγορία:Βιντεοπαιχνίδια τοποθετημένα στη Τζαμάικα Κατηγορία:Βιντεοπαιχνίδια τοποθετημένα στην Φλόριντα Κατηγορία:Βιντεοπαιχνίδια τοποθετημένα στο 18ο αιώνα __ΜΕΠΠ__ __ΕΥΡΕΤΗΡΙΟ__
Αλατάς Μαγνησίας
Ο Αλατάς  (ή Γαλάτεια) είναι νησίδα του Παγασητικού κόλπου με έκταση 0,566 τ.χλμ.  και υψόμετρο 10 μ. η οποία βρίσκεται στο νοτιοανατολικό τμήμα του κόλπου, πολύ κοντά στις ακτές της χερσονήσου της Μαγνησίας και νοτιοδυτικά της Μηλίνας. Το όνομα του νησιού οφείλεται στις αλυκές που υπήρχαν στην απέναντι ακτή. Το νησί είναι μακρόστενο. Έχει την ίδια βλάστηση με την απέναντι ακτή και καλύπτεται στο μεγαλύτερο μέρος του από ελαιώνες. Στο νησί βρίσκεται η μονή των Αγίων Σαράντα στην οποία μέχρι το 2001 έμεναν πέντε μοναχοί ενώ σύμφωνα με την απογραφή 2011 κανένας. Ανήκει διοικητικά στην κοινότητα Τρικερίου. Το 1822 στη νησίδα, μεταξύ Ελλήνων επαναστατών και Τουρκαλβανών έγινε φονική μάχη που κατέληξε με νίκη των Ελλήνων.
Παραπομπές
Κατηγορία:Νησιά του Παγασητικού Κατηγορία:Ελληνικές βραχονησίδες Κατηγορία:Δήμος Νοτίου Πηλίου
Σπηλιώτης Φιλμ
Η Σπηλιώτης Φιλμ ήταν μια ελληνική εταιρεία κινηματογραφικών παραγωγών που ιδρύθηκε στην Αθήνα το 1964 από τον Έλληνα διευθυντή φωτογραφίας Θανάση Σπηλιώτη. Η εταιρεία παρήγαγε συνολικά 14 ταινίες μέχρι το 1970 όποτε και σταμάτησε την παραγωγή ταινιών. Η εταιρεία κα' όλη την περίοδο της κινηματογραφικής της παραγωγής συνεργάστηκε με γνωστούς ηθοποιούς της εποχής εκείνης όπως ήταν οι Γιάννης Γκιωνάκης, Δέσποινα Στυλιανοπούλου, Μάρω Κοντού, Ζέτα Αποστόλου, Νίκος Σταυρίδης, Νίκος Ρίζος και η Μάρθα Βούρτση.
Η ταινία «Η Μοδιστρούλα» (1964) χαρακτηρίζεται ως η πιο εμπορική επιτυχία της εταιρείας η οποία έκοψε συνολικά 129.598 εισιτήρια, ενώ η ταινία «Ωραία Αιγιώτισσα» (1968) θεωρείται η μεγαλύτερη εμπορική αποτυχία της καθώς έκοψε μόνο 28.456 εισιτήρια κατά την διάρκεια της κυκλοφορίας της.
Παραλία Χιλιαδού Εύβοιας
Ιστορία
Κατά τα παλαιότερα χρόνια η Χιλιαδού ήταν ορμητήριο πειρατών. Αρκετοί μάλιστα από τους κάτοικους της γύρω περιοχής ισχυρίζονται πως οι πρόγονοί τους ήταν πειρατές.
Η ονομασία Χιλιαδού προέρχεται από το ομώνυμο εκκλησάκι (Παναγία της Χιλιαδούς) που βρίσκεται κοντά στην παραλία. Πρόκειται για βυζαντινό σταυρεπίστεγο ναό. Σύμφωνα με μια εκδοχή, η Παναγία της Χιλιαδούς ήταν η χιλιοστή εκκλησία που έκτισε η Αυτοκράτειρα Θεοδώρα.
Ως ξεχωριστός οικισμός αναφέρεται για πρώτη φορά το 1981 να απογράφεται στην τότε κοινότητα Στροπώνων. Σύμφωνα με το σχέδιο Καλλικράτης μαζί με τους Στρόπωνες, τη Λάμαρη και την Αγία Ειρήν η αποτελούν την τοπική κοινότητα Στροπώνων που υπάγεται στη δημοτική ενότητα Διρφύων του Δήμου Διρφύων - Μεσσαπίων και σύμφωνα με την απογραφή 2011 έχει 63 κατοίκους.
Περιγραφή
Η Χιλιαδού είναι παραλία με άμμο και βότσαλα κάθε μεγέθους που συνδέεται με τους πρόποδες του βουνού Δίρφη. Βράχια είναι σπαρμένα μέσα και έξω από τη θάλασσα, χωρίζοντας την ακτή σε μικρότερες παραλίες. Περιφερειακά της παραλίας η βλάστηση είναι πυκνή: πλατάνια, καστανιές και φτέρες περιτριγυρίζουν ένα μικρό ποτάμι το οποίο τελικά χύνεται στη θάλασσα.
Σε ένα κομμάτι της παραλίας είναι καθιερωμένο να κάνουν το μπάνιο τους γυμνιστές (πρόκειται για το βόρειο άκρο της παραλίας). Στα βράχια γύρω από την παραλία της Χιλιαδούς συχνά εξασκούν τις ικανότητες τους αθλητές της αναρρίχησης.
Ελεύθερη κατασκήνωση
Παρόλο που απαγορεύεται, η παραλία της Χιλιαδούς είναι πόλος έλξης πολλών ανθρώπων που αγαπάνε την ελεύθερη κατασκήνωση. Επίσης σε όλο το μήκος της παραλίας υπάρχουν υπαίθριες ντουζιέρες που χρησιμοποιούνται από τους κατασκηνωτές.
Εξωτερικοί σύνδεσμοι
Κατηγορία:Νομός Εύβοιας Κατηγορία:Αναρριχητικά πεδία Κατηγορία:Αναρριχητικοί προορισμοί στην Ελλάδα Κατηγορία:Δήμος Διρφύων - Μεσσαπίων Κατηγορία:Παραλίες της Ελλάδας Κατηγορία:Παραλίες γυμνιστών
Εδαφόσαυρος
right|thumb|300px|Απεικόνιση του εδαφόσαυρου Ο Εδαφόσαυρος είναι γένος προϊστορικού ερπετού που έζησε πριν 300 εκατομμύρια χρόνια, στο τέλος της Λιθανθρακοφόρου περιόδου και την αρχή της Πέρμιας περιόδου. Τα πρώτα απολιθώματα βρέθηκαν στην Βόρεια Αμερική το τέλος του 19ου αιώνα, αλλά πρόσφατα βρέθηκαν στην Τσεχία και τη Σλοβακία. Ήταν πελυκόσαυρος.
Το πιο διακριτικό χαρακτηριστικό του είναι το πτερύγιο στην πλάτη του, που συγκρίνεται με αυτό του Διμετρόδοντα, του κορυφαίου θηρευτή της εποχής, και άλλων ερπετών της εποχής του, αλλά έχει διαφορετικό σχήμα και μορφολογία. Ο εδαφόσαυρος είναι ένα από τα πρώτα γνωστά φυτοφάγα τετράποδα. Είχε μυτερά δόντια, γεγονός που μαρτυρά ότι τρεφόταν και με κρέας.
Το μήκος του έφτανε τα 3,5 μέτρα και το βάρος του τα 300 κιλά. Αυτό, σε συνδυασμό με το σχήμα του, σημαίνει ότι ήταν ένα αργοκίνητο ζώο.
Όσκαρ Καλύτερης Ταινίας
Το  Όσκαρ Καλύτερης Ταινίας (αγγλ. Academy Award for Best Picture) είναι ένα από τα Βραβεία Όσκαρ που απονέμονται ετησίως από την Ακαδημία Κινηματογραφικών Τεχνών και Επιστημών, από τότε που τα βραβεία έκαναν το ντεμπούτο τους το 1929. Μέχρι το 1936 απονέμονταν στις εταιρείες παραγωγής και έκτοτε απονέμεται στους παραγωγούς της ταινίας και είναι η μοναδική κατηγορία στην οποία κάθε μέλος των Όσκαρ έχει δικαίωμα να υποβάλει υποψηφιότητα και να ψηφίσει στην τελική ψηφοφορία. Η κατηγορία της Καλύτερης Ταινίας είναι συνήθως το τελευταίο βραβείο της βραδιάς και θεωρείται ευρέως ως η πιο διάσημη διάκριση της τελετής.
Αλλαγή ονόματος κατηγορίας
Στην 1η Απονομή των Βραβείων Όσκαρ (για το 1927 και το 1928) υπήρχαν δύο κατηγορίες βραβείων τα οποία θεωρήθηκαν τ κορυφαία της τελετής: αυτό της Εξαιρετικής Ταινίας και αυτό της	Καλύτερης Ταινίας και Μοναδικής καλλιτεχνικής Παραγωγής.Στην πρώτη κατηγορία κέρδισε η ταινία Τα Φτερά, ενώ στην δεύτερη η ταινία Η Αυγή.
Στην επόμενη τελετή η Ακαδημία αφαίρεσε το βραβείο της Καλύτερης Ταινίας και Μοναδικής καλλιτεχνικής Παραγωγής κι αποφάσισε μετέπειτα ότι το βραβείο που κέρδισε η ταινία Τα Φτερά ήταν η υψηλότερη τιμή που μπορούσε μια ταινία να βραβευθεί. Αν και ο τίτλος Καλύτερη Παραγωγή παρέμεινε και στην επόμενη τελετή, η ονομασία άλλαξε στο πέρασμα του χρόνου. Απο το 1962 και μέχρι σήμερα, το συγκεκριμένο βραβείο απλά αποκαλείται  Καλύτερη Ταινία.
Εξωτερικοί Σύνδεσμοι
Κατηγορία:Βραβεία Όσκαρ *
Σέρινταν Λε Φάνιου
Ο Τζόζεφ Σέρινταν Λε Φάνιου (αγγλικά: Joseph Sheridan Le Fanu) (Δουβλίνο 28 Αυγούστου 1814 – 7 Φεβρουαρίου 1873) ήταν Ιρλανδός συγγραφέας γοτθικών ιστοριών, μυθιστορημάτων μυστηρίου, ιστοριών φαντασμάτων και λογοτεχνίας τρόμου. Η αφηγηματική του ικανότητα να δημιουργεί τη δυσοίωνη και απειλητική ατμόσφαιρα του «στοιχειωμένου σπιτιού» τον κατατάσσει ως κορυφαίο συγγραφέα της εποχής που συνέβαλε στην ανάπτυξη ιστοριών του είδους στη βικτωριανή εποχή.
Τρία από τα πιο γνωστά έργα του είναι το μυστήριο κλειδωμένου δωματίου Ο θείος Σίλας (1864), η νουβέλα με βρικόλακες Καρμίλα και το ιστορικό μυθιστόρημα Το σπίτι δίπλα στο νεκροταφείο (1863).
Βιογραφικά στοιχεία
Ο Σέρινταν Λε Φάνιου κατάγονταν από παλιά οικογένεια Ουγενότων του Δουβλίνου γαλλικής καταγωγής, είχαν μεταναστεύσει από την Καέν στην Ιρλανδία το 1685 μετά το Έδικτο του Φονταινεμπλώ, και ήταν συγγενής από την πλευρά της μητέρας του με τον θεατρικό συγγραφέα Ρίτσαρντ Μπρίνσλεϊ Σέρινταν. Πέρασε τα πρώτα 12 χρόνια της ζωής του κοντά στη Βασιλική Ιρλανδική Στρατιωτική Σχολή, όπου ο πατέρας του υπηρετούσε ως ιερέας. Το πάρκο και η διπλανή εκκλησία θα εμφανιστούν στις μεταγενέστερες ιστορίες του. Το 1826 η οικογένεια μετακόμισε στο Άμπιγκτον, στη δυτική Ιρλανδία. Οι λαϊκές δεισιδαιμονίες και οι θρύλοι της αγροτικής Ιρλανδίας άφησαν ανεξίτηλη εντύπωση στον νεαρό μελλοντικό συγγραφέα.
Πέρα από τη βασική του εκπαίδευση που έλαβε ιδιωτικά από δασκάλους, άντλησε γνώσεις από τη μεγάλη βιβλιοθήκη του πατέρα του, όπου περνούσε πολύ χρόνο. Σπούδασε στο Τρίνιτι Κόλετζ του Δουβλίνου, έγινε δικηγόρος το 1839 αλλά σύντομα εγκατέλειψε τη νομική για τη δημοσιογραφία και τη συγγραφή. Το 1844, παντρεύτηκε τη Σουζάνα Μπένετ, κόρη ενός κορυφαίου δικηγόρου του Δουβλίνου και απέκτησαν 4 παιδιά. Πέθανε από καρδιακή προσβολή στη γενέτειρά του, Δουβλίνο, στις 7 Φεβρουαρίου 1873, σε ηλικία 58 ετών.
Συγγραφή
Τα δοκίμια του Πάρσελ, που έγραψε ενώ ήταν ακόμη φοιτητής, δείχνουν την επιδεξιότητά του στην παρουσίαση υπερφυσικών θεμάτων και συγκεντρώθηκαν σε τρεις τόμους το 1880. Μεταξύ 1845 και 1873 δημοσίευσε 14 μυθιστορήματα. Δημοσίευσε επίσης πολυάριθμα διηγήματα, κυρίως με φαντάσματα και υπερφυσικά όντα, στο Περιοδικό του Πανεπιστημίου του Δουβλίνου, του οποίου ήταν ιδιοκτήτης και επιμελητής από το 1861 έως το 1869. Το Μέσα σε ένα σκοτεινό καθρέφτη (1872), μια συλλογή πέντε μεγάλων διηγημάτων, θεωρείται από τα σημαντικότερα έργα του. Περιλαμβάνει την κλασική του ιστορία Καρμίλα, έργο που έκανε δημοφιλές το θέμα του θηλυκού βαμπίρ. Ο Λε Φάνιου ήταν επίσης ιδιοκτήτης της Dublin Evening Mail και άλλων εφημερίδων. Το έργο του, στο οποίο συνδύασε πολλά από τα θέματα και τις τεχνικές της παραδοσιακής γοτθικής λογοτεχνίας με εκείνα της σύγχρονης ψυχολογικής μυθοπλασίας, επηρέασε αρκετούς μεταγενέστερους συγγραφείς, μεταξύ των οποίων και τον Μπραμ Στόκερ.
Παραπομπές
Κατηγορία:Ιρλανδοί μυθιστοριογράφοι Κατηγορία:Ιρλανδοί διηγηματογράφοι Κατηγορία:Ιρλανδοί δημοσιογράφοι
Χάκα Βαλκεακόσκι
Η Χάκα Βαλκεακόσκι (φινλανδικά: Valkeakosken Haka) είναι αθλητικό σωματείο με έδρα το Βαλκεακόσκι της Φινλανδίας. Ο σύλλογος ιδρύθηκε το 1932 και λειτουργεί αρκετά αθλήματα.
Ορισμένοι από τους επιτυχημένους αθλητές του συλλόγου είναι οι σκιέρ Βέικο Χακουλίνεν και Σάμι Πιέτιλα, οι αθλητές στίβου στο άλμα επι κοντό Ταΐστο Λαϊτίνεν και Άσκο Πελτονιέμι, οι σκέιτερς Λιρις Σιχβόνεν και Τόιβο Σαλόνεν, ο πυγμάχος Γιούκο Λιντμπεργκ και οι αθλητές στίβου Πίρκο Λανσιβουόρι και Σίλβι Κεσκίνεν. Ιδιαίτερα επιτυχημένοι είναι και αρκετοί αθλητές του ποδοσφαιρικού τμήματος, το οποίο κατέχει τη δεύτερη θέση στις εγχώριες διακρίσεις.
Τμήματα
Επιπλέον, ο σύλλογος της Χάκα αποτελείται από ανεξάρτητα σωματεία:
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1917 Κατηγορία:Αθλητικοί σύλλογοι Φινλανδίας
Κένεντι (ποδοσφαιριστής)
Ο Ρόμπερτ Κένεντι Νούνες ντο Νασιμέντο (πορτογαλικά: Robert Kenedy Nunes do Nascimento) (γεννημένος στις 8 Φεβρουαρίου 1996), γνωστός ως Κένεντι, είναι Βραζιλιάνος επαγγελματίας ποδοσφαιριστής, ο οποίος αγωνίζεται ως αριστερός πλάγιος μέσος για τη Ρεάλ Βαγιαδολίδ.
Πρώτα χρόνια
Γεννημένος στη Σάντα Ρίτα ντο Σαπουκαΐ της Μίνας Ζεράις, ο Κένεντι πήρε το όνομά του από τον Ρόμπερτ Κέννεντυ. Ξεκίνησε την καριέρα του στην τοπική ομάδα Σανταριτένσε, πριν μετακομίσει στην Φριμπουργένσε Ατλέτικο Κλούμπε στην Πολιτεία Ρίο ντε Τζανέιρο σε ηλικία 11 ετών, πηγαίνοντας στη Βάσκο ντα Γκάμα και στην Ατλέτικο Μινέιρο πριν ενταχθεί τελικά στη Φλουμινένσε.
Φλουμινένσε
Ο Κένεντι έκανε το επαγγελματικό του ντεμπούτο στις 28 Ιουλίου 2013, σε μια ήττα με 2–0 από τη Γκρέμιο για το Πρωτάθλημα Βραζιλίας, μπαίνοντας ως αλλαγή για τα τελευταία εννέα λεπτά. Στις 24 Μαΐου 2014, σημείωσε το πρώτο του επαγγελματικό γκολ, το μοναδικό σε μια εκτός έδρας νίκη επί της Εσπόρτε Κλούμπε Μπαΐα. Πέτυχε το δεύτερο γκολ του για τον σύλλογο τον Σεπτέμβριο, ένα γκολ ισοφάρισης στις καθυστερήσεις εναντίον της Κρουζέιρο.
Τον Μάρτιο του 2015, ο Κένεντι σκόραρε σε τρεις νικητήριους εντός έδρας αγώνες για την ομάδα στο Καμπεονάτο Καριόκα της χρονιάς. Στις 18 Απριλίου, στον ημιτελικό της διοργάνωσης, αστόχησε στο πρώτη πέναλτι, καθώς η ομάδα έχασε με 9–8 στη διαδικασία των πέναλτι από την Μποταφόγκο.
Σεζόν 2015-16
μικρογραφία| Ο Κένεντι με την [[Τσέλσι ΦΚ|Τσέλσι το 2016]] Στις 26 Ιουνίου 2015, η Φλουμινένσε ανακοίνωσε ότι ο Κένεντι είχε πουληθεί σε σύλλογο, χωρίς να τον ονομάσει, έναντι αμοιβής περίπου 6,3 εκατομμυρίων λιρών. Αργότερα επιβεβαιώθηκε ότι ο Κένεντι δοκιμαζόταν στην Τσέλσι, όπου έπαιξε σε έναν αγώνα προετοιμασίας εναντίον της Μπαρτσελόνα, αφού στον Κένεντι δόθηκε άδεια από τη Φλουμινένσε να παίξει στο παιχνίδι, καθώς δεν είχε ακόμη υπογραφεί επίσημα. Στις 22 Αυγούστου 2015, η Τσέλσι ολοκλήρωσε τη μεταγραφή.
Μια εβδομάδα αργότερα, ο Κένεντι έκανε το ντεμπούτο του ενάντια στην Κρίσταλ Πάλας, μπαίνοντας ως αλλαγή στο 68ο λεπτό στη θέση του Θέσαρ Αθπιλικουέτα, σε μια εντός έδρας ήττα με 2-1. Σκόραρε το πρώτο του γκολ για τον σύλλογο στις 23 Σεπτεμβρίου, στον τρίτο γύρο του Λιγκ Καπ Αγγλίας εναντίον της Γουόλσολ, δίνοντας επίσης ασίστ στον συμπατριώτη του Ραμίρες, στη νίκη με 4–1. Το πρώτο του γκολ στο πρωτάθλημα ήρθε την 1η Μαρτίου, όταν σκόραρε στο 39ο δευτερόλεπτο σε μια νίκη με 2–1 επί της Νόριτς Σίτι, το οποίο ήταν το πιο γρήγορο γκολ της σεζόν.